ສະຫະລັດໂອ້ລົມກັບ ເກົາຫຼີເໜືອ ກ່ຽວກັບ ການຊ່ອຍເຫຼືອອາຫານ
ທູດພິເສດຂອງສະຫະລັດ ເດີນທາງໄປຈີນ ເພື່ອໂອ້ລົມກັບເກົາຫຼີເໜືອ ເລື້ອງການຊ່ອຍເຫຼືອອາຫານ ເພື່ອແລກກັບການໂຈະ ໂຄງການ ນິວເຄລຍຂອງພຽງຢາງນັ້ນ.
ທູດພິເສດຂອງສະຫະລັດ 2 ທ່ານກໍາລັງຢູ່ໃນກຸງປັກກິ່ງເພື່ອທໍາການໂອ້ລົມສົນທະນາກັນ ກັບເກົາຫລີເໜືອກ່ຽວກັບລາຍລະອຽດຕ່າງໆຂອງແຜນການທີ່ຈະສົ່ງການຊ່ອຍເຫຼືອດ້ານ ເຂົ້າປາອາຫານຂອງສະຫະລັດ ຈໍານວນ 240 ພັນໂຕນໄປໃຫ້ປະເທດຄອມມີວນິດແຫ່ງນີ້ ທ່ານ Robert King ທູດພິເສດ ດ້ານສິດທິມະນຸດໃນເກົາຫຼີເໜືອ ກ່າວກ່ອນໜ້າການໂອ້ລົມສົນທະ ນາກັນໃນວັນພຸດມື້ນີ້ວ່າ ໂຄງ ການຊ່ອຍເຫຼືອອາຫານເປັນ ໂຄງການທີ່ສະລັບຊັບຊ້ອນແລະ ທ່ານກ່າວຕໍ່ໄປວ່າ ການໂອ້ລົມ ສົນທະນາກັນນີ້ມີວັດຖຸປະສົງ ເພື່ອໃຫ້ໝັ້ນໃຈວ່າການຊ່ອຍ ເຫຼືອທີ່ວ່ານີ້ຈະໄປຮອດໄປເຖິງ ພວກທີ່ຕ້ອງການການຊ່ອຍ ເຫຼືອຫຼາຍທີ່ສຸດນັ້ນ ການໂອ້ລົມກັນນີ້ສາມາດແຜ້ວ ທາງສໍາລັບການຊ່ອຍເຫຼືອເຂົ້າ ປາອາຫານຂອງສະຫະລັດຄັ້ງ ທໍາອິດ ໄປໃຫ້ເກົາຫຼີເໜືອໃນ ໄລຍະ 3 ປີຜ່ານມາ ລັດຖະ ບານກຸງວໍຊິງຕັນ ໄດ້ໂຈະໃຫ້ ການຊ່ອຍເຫຼືອຂອງຕົນໄວ້ໃນ ປີ 2009 ຫລັງຈາກກຸງພຽງ ຢ້າງ ຂັບໄລ່ພວກຕິດຕາມ ເບິ່ງການຊ່ອຍເຫຼືອສະຫະລັດ ອອກຈາກປະເທດທ່າມກາງ ຄວາມເປັນຫ່ວງເປັນໄຍວ່າ ເຂົ້າປາອາຫານທີ່ສະຫະລັດຊ່ອຍ ໄດ້ຖືກແຍກອອກໄປໃຫ້ກອງທັບຫລືພວກຫົວກະທິ ໃນວົງການເມືອງນັ້ນ